《煌煌京洛行》
宋代·刘敞

紫极开天门，庆云丽皇居。卜郊定九鼎，悬阙观宝书。

德泽浸无疆，风俗返华胥。冠盖百万家，车马十二衢。

轻肥耀朝日，富庶极中区。游侠信陵后，节义大梁馀。

顾盼生光辉，吹拂动萎枯。贵贱且贸迁，高陵忽为墟。

变化若有神，升沉岂尝拘。咄嗟邹鲁士，何用空踌躇。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。